A4-0475/98

Ψήφισμα για τα επαγγέλματα του μέλλοντος στην Ευρώπη

Το Ευρωπαϊκό Κοινοβούλιο,

- έχοντας υπόψη τις ετήσιες εκθέσεις της Επιτροπής για την απασχόληση (την ανακοίνωση της Ευρωπαϊκής Επιτροπής - Πρόταση κατευθυντηρίων γραμμών για τις πολιτικές απασχόλησης των κρατών μελών το 1999 (COM(98)0574 - C4-0587/98) και την έκθεση της Ευρωπαϊκής Επιτροπής σχετικά με τα ποσοστά απασχόλησης το 1998 «Οι επιδόσεις των κρατών μελών στον τομέα της απασχόλησης (COM(98)0572 - C4-0588/98),

- έχοντας υπόψη τα αποτελέσματα των Ευρωπαϊκών Συμβουλίων του Έσσεν (9-10 Δεκεμβρίου 1994) και της Μαδρίτης (15-16 Δεκεμβρίου 1995),

- έχοντας υπόψη την έκθεση της Επιτροπής για τη δημογραφική κατάσταση (COM(97)0361),

- έχοντας υπόψη το κεφάλαιο για την απασχόληση που περιέχεται στη Συνθήκη του Άμστερνταμ,

- έχοντας υπόψη την αξιολόγηση από την Επιτροπή, των εθνικών προγραμμάτων δράσης για την απασχόληση, της 12ης Μαΐου 1998,

- έχοντας υπόψη το άρθρο 148 του Κανονισμού του,

- έχοντας υπόψη της έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής για τα Δικαιώματα της Γυναίκας (A4-0475/98),

A. δεδομένης της υπερβολικά υψηλής ανεργίας που ανέρχεται σε 10%, η οποία απειλεί να χωρίσει την κοινωνία της Ευρωπαϊκής Ένωσης σε δύο κατηγορίες, την κατηγορία των εργαζομένων και την κατηγορία των ανέργων, και φοβούμενο ότι ολοένα και περισσότεροι άνθρωποι θα αναγκάζονται να ζουν κοντά στα ελάχιστα όρια επιβίωσης, και λόγω επιπέδου αποδοχών που δεν εξασφαλίζει την επιβίωση,

Β. επισημαίνοντας ότι κυρίως οι νέοι κάτω των 25 ετών θίγονται από την ανεργία με μέσο όρο στην ΕΕ 22%, και ότι οι γυναίκες ανήκουν επίσης στις ιδιαίτερα μειονεκτικές κατηγορίες στην αγορά εργασίας,

Γ. τονίζοντας ότι η ιλιγγιώδης τεχνολογική ανάπτυξη συνεπάγεται ολοένα και βραχύτερους κύκλους παραγωγής με αποτέλεσμα να βραχύνει συνεχώς το χρόνο ισχύος της αποκτούμενης τεχνογνωσίας,

Δ. υπογραμμίζοντας επίσης ότι η κοινωνία μας βρίσκεται στο πέρασμα από το χαρακτήρα της της βιομηχανικής κοινωνίας στην κοινωνία της πληροφόρησης και της παροχής υπηρεσιών, στην οποία απαιτούνται άλλες επαγγελματικές δραστηριότητες από αυτές που ήταν γνωστές μέχρι τώρα και στην οποία δε θα υπάρχουν σχεδόν καθόλου πλέον «ισόβια επαγγέλματα»,

Ε. επισημαίνοντας ότι το μεγαλύτερο δυναμικό θέσεων απασχόλησης ανήκει στις μικρομεσαίες επιχειρήσεις,

ΣΤ. έχοντας επίγνωση του γεγονότος ότι λόγω της παγκοσμιοποίησης της οικονομίας, καμία επιχείρηση, κατά συνέπεια ούτε οι ΜΜΕ, δεν θα απαλλάσσονται από το διεθνή ανταγωνισμό και κατά συνέπεια πρέπει να δημιουργηθούν οι ενδεδειγμένες προϋποθέσεις πλαίσιο χωρίς ωστόσο να καταλήγουμε σε μια παρεμβατική διαρθρωτική πολιτική,

1. χαιρετίζει την αποφασισθείσα κατά το Ευρωπαϊκό Συμβούλιο στο Άμστερνταμ στις 16 και 17 Ιουνίου 1997, συμπερίληψη του κεφαλαίου για την απασχόληση στις κοινοτικές Συνθήκες καθώς και τις κατευθυντήριες γραμμές που υπέβαλε η Ευρωπαϊκή Επιτροπή για την ενίσχυση της απασχόλησης την 1η Οκτωβρίου 1997[semigr ]

2. ζητεί από τα κράτη μέλη την αυστηρή μετατροπή σε εθνικό δίκαιο των κατευθυντηρίων γραμμών που χάραξε για την ενίσχυση της απασχόλησης η ειδική σχετική σύνοδος κορυφής του Λουξεμβούργου στις 20 και 21 Νοεμβρίου 1997[semigr ]

3. παραπέμπει στις παραλείψεις που διαπίστωσε η Επιτροπή κατά την προσαρμογή σε εθνικό δίκαιο των κατευθυντήριων γραμμών του 1998 για την απασχόληση[semigr ]

4. διαπιστώνει ότι, παρά το άρθρο 119 της Συνθήκης και τις κοινοτικές οδηγίες για την ίση μεταχείριση γυναικών και ανδρών, οι γυναίκες εξακολουθούν να υφίστανται έμμεσες και άμεσες διακρίσεις στο θέμα των αμοιβών, της αβεβαιότητας των θέσεων εργασίας, της κοινωνικής ασφάλισης και της ασφάλισης γήρατος[semigr ]

5. επισημαίνει τις υπάρχουσες ήδη σήμερα νέες τεχνολογικές δυνατότητες μιας παγκόσμιας διαδικτύωσης, οι οποίες θα οδηγήσουν σε σημαντικές αναδιαρθρώσεις στην κοινωνία, οι οποίες αρχικά θα διαφαίνονται βαθμιαία[semigr ]

6. επισημαίνει ότι οι επιχειρήσεις που λειτουργούν στην παγκόσμια αγορά θα ανταποκριθούν στη ζήτηση των καταναλωτών για τα παγκοσμίως διαθέσιμα καλύτερα προϊόντα με την αγορά, την παραγωγή και τη διανομή των προϊόντων σε παγκόσμιο επίπεδο, με την ενίσχυση των άμεσων επενδύσεών τους στο εξωτερικό καθώς και με την ανάπτυξη των παγκοσμίως δικτυωμένων μονάδων με κατανεμημένες ευθύνες και αρμοδιότητες[semigr ]

7. επισημαίνει ότι η διαρθρωτική αλλαγή δεν θα προκαλέσει αλλαγές μόνο στις επιχειρήσεις, τις τεχνολογίες, τις θέσεις εργασίας και τις γενικότερες δομές, αλλά θα επηρεάσει και το βιοτικό επίπεδο των ανθρώπων και για το λόγο αυτό ζητεί να προετοιμάσει η κοινωνία τους πολίτες γι' αυτήν την αλλαγή και να παράσχει τις δυνατότητες σε όλες τις κατηγορίες του πληθυσμού, και τους ηλικιωμένους, να συμμετάσχουν στην αλλαγή αυτή για να τους απαλλάξει από το φόβο που τους προκαλούν οι νέες μορφές της ηλεκτρονικής τεχνολογίας, της εκπαίδευσης, της κατάρτισης[semigr ]

8. διαβλέπει ότι οι ευκαιρίες για την κοινωνία στο πλαίσιο του διεθνούς ανταγωνισμού συνίστανται κυρίως στην προσφορά προϊόντων και υπηρεσιών υψηλής ποιότητας όσον αφορά τις καινοτόμες και τεχνολογικές προδιαγραφές τους και αναμένει για το λόγο αυτό να ενισχυθούν η έρευνα καθώς και η εκπόνηση και χρησιμοποίηση σύγχρονων φιλοπεριβαλλοντικών τεχνολογιών αλλά και ο βέλτιστος συγχρωτισμός μεταξύ έρευνας και οικονομίας[semigr ]

9. εκφράζει το φόβο ότι η αύξηση της παραγωγικότητας που προκαλείται από την τεχνολογική εξέλιξη μάλλον θα καταστήσει περιττές σε μεμονωμένους τομείς θέσεις εργασίας, σε άλλους όμως με κατάλληλη χρησιμοποίηση των συνδεδεμένων νέων ευκαιριών θα μπορούσε να οδηγήσει σε περισσότερες νέες θέσεις εργασίας[semigr ]

10. τονίζει την αναγκαιότητα της μεταρρύθμισης των συστημάτων εκπαίδευσης και επαγγελματικής κατάρτισης και ιδίως των τμημάτων περαιτέρω κατάρτισης, που πρέπει να προσαρμοσθούν στις απαιτήσεις της κοινωνίας της πληροφόρησης και της παροχής υπηρεσιών[semigr ]

11. ζητεί κυρίως διαφάνεια στον τομέα των τίτλων σπουδών των ΑΕΙ κατά τρόπον ώστε να μπορούν να αναγνωρίζουν οι φορείς που προσλαμβάνουν προσωπικό στα διάφορα κράτη μέλη, ποια προσόντα διαθέτει ο κάτοχος ενός συγκεκριμένου πτυχίου[semigr ]

12. τονίζει την ανάγκη συγκρισιμότητας των τίτλων σπουδών για να προωθηθεί η επαγγελματική κινητικότητα στην Ευρώπη,

13. ζητεί συνεχή εποπτεία και επανεξέταση της διδακτικής ύλης της επαγγελματικής κατάρτισης και την προσαρμογή της στις τεχνολογικές και οργανωτικές αλλαγές που παρουσιάζει η αγορά εργασίας[semigr ]

14. υπογραμμίζει ότι η συνεχής μετεξέλιξη των επαγγελματικών προτύπων και η βούληση των εκάστοτε φορέων και επιχειρήσεων για προσαρμογή στις καινούργιες απαιτήσεις προσόντων είναι απαραίτητες για το μέλλον της απασχόλησης[semigr ]

15. ζητεί από την Επιτροπή να εφαρμόσει πλήρως τα νέα άρθρα της Συνθήκης του Άμστερνταμ, καθιερώνοντας ειδικά μέτρα με στόχο τη δημιουργία και την εφαρμογή πραγματικά ίσων ευκαιριών για τις γυναίκες στα επαγγέλματα του μέλλοντος, που θα έχουν θετική επίδραση στην υφιστάμενη διαίρεση της αγοράς εργασίας[semigr ]

16. εκτιμά ότι μεγάλος αριθμός νέων θέσεων απασχόλησης θα μπορούσε να δημιουργηθεί με τη ριζική αλλαγή της οργάνωσης και του νομικού πλαισίου της σημερινής αγοράς εργασίας, μέσω της καθιέρωσης της μείωσης του χρόνου εργασίας σε ευρεία κλίμακα, της παροχής σε κάθε μεμονωμένο εργαζόμενο του δικαιώματος για μερική απασχόληση, έτσι ώστε οι εργαζόμενοι υπό καθεστώς μερικής απασχόλησης να χαίρουν της κατάλληλης της κοινωνικής ασφάλισης, συμπεριλαμβανομένων των σχετικών συνταξιοδοτικών δικαιωμάτων, καθώς και με την καθιέρωση επαρκούς παιδικής μέριμνας[semigr ]

17. συνιστά για το λόγο αυτό στην Επιτροπή, σεβόμενη την αρχή της επικουρικότητας, να εκπονήσει προτάσεις με σκοπό να βοηθηθούν τα κράτη μέλη στη συστηματοποίηση συγκεκριμένων νέων προγραμμάτων επαγγελματικής κατάρτισης και στη δημιουργία νέων «μελλοντοστραφών τομέων απασχόλησης» (τεχνολογία πληροφόρησης και επικοινωνίας, υπηρεσίες κοινωνικής πρόνοιας, τουρισμός)[semigr ]

18. θα θεωρούσε ιδιαίτερα σκόπιμο να δρομολογηθούν μέτρα που θα συμβάλλουν στη θετική τοποθέτηση του πληθυσμού απέναντι στον τομέα της παροχής υπηρεσιών[semigr ]

19. είναι της γνώμης ότι εντός του τομέα των υπηρεσιών, ο τουρισμός πρέπει να τύχει ιδιαίτερης προσοχής αφού παρέχει τεράστιες δυνατότητες απασχόλησης που καλύπτουν και τις κατηγορίες με χαμηλότερα επαγγελματικά προσόντα[semigr ]

20. επισημαίνει την αυξανόμενη σύνδεση μεταξύ ανάπτυξης του τουρισμού και πολιτιστικών δραστηριοτήτων καθώς και τη θετική επίδραση του πολιτιστικού τουρισμού σε μία κοινωνία, η οποία κατ' αρχήν αντιδρά όλο και περισσότερο ευαίσθητα στις αλλαγές του περιβάλλοντος[semigr ]

21. ζητεί για το λόγο αυτό την υιοθέτηση πλέον από τα μεμονωμένα κράτη μέλη του προγράμματος «Φιλοξενία» που απέτυχε σε ευρωπαϊκό επίπεδο, το οποίο αναγνωρίζει ως μία ενότητα τον τουρισμό, το περιβάλλον και τον πολιτισμό[semigr ]

22. καλεί τα κράτη μέλη, κατά τη μετάβασή τους από τα παθητικά στα ενεργά μέτρα για την απασχόληση, να εστιάσουν ιδιαίτερα την προσοχή τους στο λεγόμενο τριτογενή τομέα (παροχή υπηρεσιών) και αναμένει τα κονδύλια του προϋπολογισμού που δεν έχουν απορροφηθεί πλήρως να διατεθούν για τη δημιουργία θέσεων εργασίας σ' αυτόν ειδικά τον τομέα[semigr ]

23. επαναλαμβάνει το επείγον αίτημά του για φορολογική ελάφρυνση του τομέα της απασχόλησης[semigr ]

24. αναμένει από την Επιτροπή να διαμορφώσει την στρατηγική της για την απασχόληση ώστε να μπορούν να διαδοθούν και να χρησιμοποιηθούν ως κατευθυντήριες γραμμές τα δοκιμασμένα και επιτυχημένα σε ορισμένα κράτη μέλη μέτρα για την απασχόληση[semigr ]

25. επιζητεί αυξημένη ζήτηση συνεργατών σε επιχειρήσεις για τις οποίες η ισόβια εκμάθηση αποτελεί αυτονόητο τμήμα της ανάπτυξης της προσωπικότητας και ζητεί για το λόγο αυτό να διαθέσει η κοινωνία περισσότερους πόρους για τη συνεχή κατάρτιση των εργαζομένων και αυτών που αναζητούν θέσεις εργασίας[semigr ]

26. θεωρεί ότι οι εργοδότες έχουν μεγάλη ευθύνη όσον αφορά τη διαρκή μετεκπαίδευση των εργαζομένων που απασχολούν[semigr ]

27. είναι της γνώμης ότι πρέπει να διασφαλίζεται το δικαίωμα στην επαγγελματική κατάρτιση μια και αυτή αποτελεί θεμελιώδη προϋπόθεση για ένα ικανοποιητικό βιοτικό επίπεδο και τη μοναδική δυνατότητα για την προσωπική ολοκλήρωση[semigr ]

28. καλεί τα κράτη μέλη και τους κοινωνικούς εταίρους να αναδιαμορφώσουν το σύστημά τους της επαγγελματικής κατάρτισης κατά τρόπο ώστε να ανταποκρίνεται στην τεχνολογική αλλαγή και να παρέχει τις δυνατότητες για εξειδικευμένη επαγγελματική μετεκπαίδευση[semigr ]

29. αναμένει από τα κράτη μέλη και τους εργοδότες να ευθυγραμμίσουν μεταξύ τους τις προσπάθειες που καταβάλλουν στον τομέα της επαγγελματικής κατάρτισης και να αυξήσουν τις πιστώσεις που διαθέτουν για τις προσπάθειες αυτές[semigr ]

30. με δεδομένο τον ολοένα μικρότερο χρόνο υποδιπλασιασμού της αξίας των κεκτημένων γνώσεων, τάσσεται υπέρ της νομοθετικής καθιέρωσης ενιαυσίων εκπαιδευτικών αδειών κατά τρόπον ώστε να μπορέσει να υλοποιηθεί στην πράξη η απαραίτητη «ισόβια εκμάθηση» και κατ' επέκταση να αυξηθούν οι ευκαιρίες για ισόβια απασχόληση[semigr ]

31. ζητεί από την Επιτροπή να εκπονήσει προγράμματα επαγγελματικής επανακατάρτισης και ειδικά προγράμματα επαγγελματικού προσανατολισμού και ένταξης των γυναικών στην αγορά εργασίας, σε τομείς με καλές προοπτικές επαγγελματικής εξέλιξης[semigr ]

32. ζητεί από την Επιτροπή να δημιουργήσει κοινοτικό πρόγραμμα κατάρτισης στις νέες τεχνολογίες το οποίο θα απευθύνεται στις γυναίκες και θα στοχεύει στη διεύρυνση των επαγγελματικών τους επιλογών, στην προώθηση του μεικτού χαρακτήρα της απασχόλησης στην κατάργηση των στεγανών ανάμεσα στους επαγγελματικούς κλάδους και την εξάλειψη των διακρίσεων λόγω φύλου[semigr ]

33. ζητεί, οι νομοθεσίες και οι συλλογικές συμβάσεις που ρυθμίζουν τους όρους εργασίας και κοινωνικής ασφάλισης για τις θέσεις εργασίας τις σημερινές και του μέλλοντος, να συνεκτιμούν πλήρως την αρχή της ίσης μεταχείρισης και των ίσων ευκαιριών μεταξύ γυναικών και ανδρών[semigr ]

34. συνιστά με έμφαση την ενίσχυση του τομέα της υψηλής τεχνολογίας καθότι οι βιομηχανίες των τηλεπικοινωνιών, της πληροφόρησης, των μέσων μαζικής επικοινωνίας και της ηλεκτρονικής αποτελούν ως ένα ολοκληρωμένο σύνολο έναν διογκούμενο κλάδο της περιβαλλοντικής τεχνολογίας και κατά συνέπεια αποτελούν το κλειδί για την ανταγωνιστικότητα και τη δημιουργία θέσεων εργασίας[semigr ]

35. αναμένει να εφαρμοσθούν το γρηγορότερο τα μεγάλα επενδυτικά σχέδια για τα διευρωπαϊκά δίκτυα των μεταφορών, της ενέργειας και των τηλεπικοινωνιών, ώστε να μπορέσουμε να ανταποκριθούμε στις τεχνολογικές αλλαγές και τις απαιτήσεις τους[semigr ]

36. επισημαίνει τους κινδύνους από μία διάσπαση της κοινωνίας και του κόσμου γενικότερα σε ανθρώπους και περιφέρειες που συμμετέχουν στην πρόοδο από τη μια και από την άλλη σε ανθρώπους και περιφέρειες που αποκλείονται από την πρόοδο αυτή[semigr ]

37. αναμένει κατά συνέπεια ότι όλες οι περιφέρειες θα εφοδιασθούν ταχύρυθμα με παραγωγικές και ικανοποιητικές δομές τηλεπικοινωνιών που θα τους δίνουν πρόσβαση στις παγκόσμιες αγορές και ότι δεν θα αποκλείονται από την αγορά εργασίας τους μέλλοντος οποιεσδήποτε περιφέρειες και οι κάτοικοί τους[semigr ]

38. καλεί τα νομοθετικά κοινοτικά όργανα να δημιουργήσουν προϋποθέσεις πλαίσιο για την έρευνα και την παραγωγή στον ηθικά ευαίσθητο τομέα της βιοτεχνολογίας, ο οποίος αποτελεί ιδιαίτερα πρόσφορη αγορά στο μέλλον για την οικονομική μεγέθυνση και την απασχόληση[semigr ]

39. τονίζει ότι δεν μπορεί να υπάρξει επάγγελμα του μέλλοντος αλλά ότι υπάρχουν μάλλον διασυνδέσεις με την ανάπτυξη της οικονομίας και της απασχόλησης που προϋποθέτουν, πέρα από την επιστημονική κατάρτιση, διακλαδικές γνώσεις και προσόντα στα οποία περιλαμβάνονται και η δυνατότητα επικοινωνίας, η δυνατότητα επίλυσης διαφορών, η ικανότητα συνεργασίας, οι γνώσεις ξένων γλωσσών και η προσαρμοστικότητα στο ξένο πολιτισμικό περιβάλλον, και κατά συνέπεια επιθυμεί να παρέχουν τα συστήματα κατάρτισης τις γνώσεις αυτές[semigr ]

40. επισημαίνει τη μεγάλη σημασία των ΜΜΕ οι οποίες και στο μέλλον θα αποτελέσουν τη μεγαλύτερη κινητήρια δύναμη για την απασχόληση και επιθυμεί συνεπώς ίσες ευκαιρίες και προϋποθέσεις στον ανταγωνισμό σαν αυτές που παρέχουν οι μεγάλες επιχειρήσεις, ιδίως με σκοπό τη μεταφορά επιστημονικής τεχνογνωσίας από τα πανεπιστήμια στις ΜΜΕ[semigr ]

41. συνιστά τον περιορισμό των επιβαρύνσεων των ΜΜΕ στον τομέα της μεταβίβασης ΜΜΕ όσον αφορά τα διοικητικά τέλη και τη φορολογία[semigr ]

42. συνιστά στην Επιτροπή να λάβει αποφασιστικά μέτρα για να εξασφαλίσει το βιοτικό επίπεδο των γυναικών ώστε να μπορέσουν να συμβάλλουν περισσότερο στην αγορά εργασίας[semigr ]

43. τάσσεται υπέρ της ενίσχυσης ειδικών τμημάτων κατάρτισης και εκπαίδευσης των γυναικών σε διευθυντικούς ρόλους ώστε να μπορέσουν και στις μεγάλες επιχειρήσεις να έχουν πρόσβαση περισσότερες γυναίκες σε διευθυντικές θέσεις κάθε βαθμίδας και στα υψηλότερα επίπεδα της ιεραρχίας ακόμη και μεγάλων επιχειρήσεων καθότι στον ισχυρό διεθνή ανταγωνισμό πρέπει να αξιοποιηθεί το συνολικό φάσμα των ταλαντούχων στην κοινωνία, όχι μόνο για λόγους ισότητας ευκαιριών, αλλά και για οικονομικούς και ορθολογικούς σκοπούς[semigr ]

44. τάσσεται υπέρ της δυνατότητας για τους άνδρες να αποκτούν, με ειδικά τμήματα επαγγελματικής κατάρτισης, κοινωνικά προσόντα, ώστε να προετοιμάζονται για τις νέες μεθόδους διοίκησης επιχειρήσεων[semigr ]

45. είναι της γνώμης ότι οι γυναίκες πρέπει να έχουν τις ίδιες ευκαιρίες με τους άνδρες σε ό,τι αφορά μια θέση εργασίας που να ανταποκρίνεται στο επίπεδο της κατάρτισής τους. Για το λόγο αυτό ζητεί, επειδή οι περισσότερες γυναίκες λόγω των υποχρεώσεών τους στην αγωγή των παιδιών καθυστερούν στην επαγγελματική τους σταδιοδρομία, να διευκολυνθεί η επανένταξη στον επαγγελματικό βίο και να δημιουργηθούν παιδικοί σταθμοί για την ημερήσια φύλαξη των παιδιών[semigr ] αναμένει πρωτοβουλίες από τα κράτη μέλη για τη μεγαλύτερη εμπλοκή του πατέρα στην αγωγή των παιδιών[semigr ]

46. ζητεί προς το σκοπό αυτό να εκπονηθούν σχέδια που να ενισχύουν τη σύνδεση μεταξύ οικονομίας και επιστήμης σε ολόκληρη την ΕΕ[semigr ]

47. είναι της γνώμης ότι οι τίτλοι σπουδών όσον αφορά την έρευνα και την εκμάθηση πρέπει να διαμορφωθούν κατά τρόπο ώστε να εξασφαλίσουν την ευελιξία, τη δημιουργικότητα, την πολυγλωσσία, την κοινωνική ευθύνη και τη διοικητική τεχνογνωσία[semigr ]

48. τάσσεται υπέρ μιας συνεπούς υποστήριξης του τομέα των πολυμέσων, ο οποίος δημιουργεί θέσεις εργασίας προσαρμοσμένες στις νέες διαρθρώσεις της απασχόλησης[semigr ]

49. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή Περιφερειών και στις κυβερνήσεις και τα κοινοβούλια των κρατών μελών.